open-index/open-wikipedia-markdown huggingface dataset:
คำให้การขุนหลวงวัดประดู่ทรงธรรม

***คำให้การขุนหลวงวัดประดู่ทรงธรรม เอกสารจากหอหลวง*** เป็นเอกสารยุคปลายกรุงศรีอยุธยา สันนิษฐานว่าเขียนขึ้นราวรัชสมัยของสมเด็จพระบรมราชาธิราชที่ 3 หรือ พระเจ้าอยู่หัวบรมโกศ มีเนื้อหาเป็นเรื่องเล่าจากความทรงจำ สันนิษฐานว่ารับการคัดลอกและเรียบเรียงจากต้นฉบับในหอหลวง 

เอกสารบรรยายสภาพกรุงศรีอยุธยาโดยละเอียด ข้อมูลเหล่านี้เมื่อสำรวจศึกษาพื้นที่แล้ว พบว่ามีความถูกต้องแม่นยำ ในส่วนหลังของเอกสารบรรยายถึงโบราณราชประเพณี ได้แก่ ธรรมเนียมถือน้ำ พระราชพิธีลงสรงเจ้าฟ้า พิธีโสกันต์ ว่าด้วยเครื่องยศสำหรับศพ แบบอย่างการพระเมรุ ยังมีบรรยายถึงตำแหน่งยศพระราชาคณะฐานานุกรม มีตอนที่ว่าด้วยพระพิไชยเสนา เป็นตำราสอนข้อความประพฤติของราชการ ตอนสุดท้ายเล่าเกี่ยวกับเหตุการณ์สมัยอยุธยาตอนปลาย ตั้งแต่รัชสมัยสมเด็จพระเจ้าอยู่หัวบรมโกศ สมเด็จพระเจ้าอุทุมพรและช่วงต้นรัชกาลสมเด็จพระเจ้าเอกทัศน์

ภายหลังการเปลี่ยนแปลงการปกครอง พ.ศ. 2475 กรมราชเลขาธิการซึ่งโอนมาอยู่ในหน้าที่กรมเลขาธิการ คณะรัฐมนตรี ได้มอบเอกสารสมุดไทย ใบบอก ใบลาน และอื่น ๆ มาเก็บรักษาไว้ ต่อมาให้กรมศิลปากรดูแล จนนายปรีดา ศรีชลาลัย ข้าราชการกรมศิลปากรอ่านพบและนำเสนอที่ประชุมคณะกรรมการชำระประวัติศาสตร์ไทย เห็นว่าเป็นเอกสารสำคัญทางประวัติศาสตร์ จึงได้ตีพิมพ์ครั้งแรกใน *แถลงงานประวัติศาสตร์ เอกสาร โบราณคดี* ตั้งแต่ฉบับปีที่ 3 เล่ม 1 (มกราคม 2512) ถึงฉบับปีที่ 5 เล่ม 2 (พฤษภาคม 2514) ใช้ชื่อเอกสารนี้ว่า *คำให้การขุนหลวงวัดประดู่ทรงธรรม* รวม 6 ฉบับ โดยเข้าใจว่าเป็นเอกสารครั้งกรุงเก่า และเป็นคำให้การของขุนหลวงวัดประดู่ทรงธรรม คือสมเด็จพระเจ้าอุทุมพร ต่อมาจึงได้รวมพิมพ์เป็นเล่มเมื่อ พ.ศ. 2534 โดยคณะกรรมการชำระประวัติศาสตร์ไทยและจัดพิมพ์เอกสารทางประวัติศาสตร์และโบราณคดี สำนักเลขาธิการนายกรัฐมนตรี โดยยังคงอักขรวิธีของต้นฉบับไว้ทั้งหมด

## อ้างอิง

## แหล่งข้อมูลอื่น
*คำให้การขุนหลวงวัดประดู่ทรงธรรม เอกสารจากหอหลวง โครงการห้องสมุดดิจิทัลวชิรญาณ

หมวดหมู่:พงศาวดารกรุงศรีอยุธยา
ปู้ เลี่ยนชือ

**ปู้ฮูหยิน** หรือ **พระสนมปู้** (; สิ้นพระชนม์  พฤศจิกายน ค.ศ. 238) พระนามเดิม **ปู้ เลี่ยนชือ** เป็นพระสนมในพระเจ้าซุนกวน ปฐมจักรพรรดิแห่งง่อก๊กระหว่างยุคสามก๊กของจีน หลังสิ้นพระชนม์ ซุนกวนยกให้พระองค์เป็น **จักรพรรดินีปู้**

## พระประวัติ
ปู้ฮูหยินหรือพระสนมปู้ประสูติที่ อำเภอไหวหยิน เขตหลินไหว ปัจจุบันคือ ไหวอัน มณฑลเจียงซู พระนางประสูติช่วงเวลาหนึ่งในช่วงปลาย ราชวงศ์ฮั่นตะวันออก โดยพระนางเป็นพระญาติกับ เปาจิด เสนาธิการคนสำคัญคนหนึ่งของซุนกวนเมื่อยังเยาว์พระมารดาได้นำพระนางจากไหวหยินมายังเขตโลกั๋ง

ใน ค.ศ. 199 โลกั๋งถูกพิชิตโดยขุนศึก ซุนเซ็ก ซึ่งปกครองเขตแดนในเขตภูมิภาคกังตั๋ง (ปัจจุบันคือ มณฑลกวางตุ้ง ทางตะวันออกเฉียงใต้ของจีน) หลังจากที่ปู้ฮูหยินอพยพจากโลกั๋งมายังกังตั๋งที่กังตั๋งปู้ฮูหยินได้รู้จักกับน้องชายของซุนเซ็ก ซุนกวน และด้วยความงามทำให้พระนางเป็นอนุภรรยาของซุนกวน

## หมายเหตุ

## อ้างอิง

* Chen, Shou (คริสต์ศตวรรษที่ 3). *[[จดหมายเหตุสามก๊ก]]* (*Sanguozhi*).
* Xu, Song ( คริสต์ศตวรรษที่ 8). *Jiankang Shilu* ().

หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:ครอบครัวของซุนกวน
หมวดหมู่:จักรพรรดินีแห่งง่อก๊กที่ได้รับการสถาปนาหลังมรณกรรม
ความเป็นกลางทางเพศ

[right|thumb|สัญลักษณ์ห้องน้ำไม่ระบุเพศใน[สหรัฐ ปี 2016]]
**ความเป็นกลางทางเพศ** () หมายถึง ภาวะที่นโยบาย ภาษา หรือสถาบันทางสังคมต่าง ๆ หลีกเลี่ยงการแบ่งแยกบทบาทคนจากเพศสภาพ เพื่อลดการแบ่งแยกจากการมีบทบาททางเพศที่เพศใดจะเหมาะสมกว่าอีกเพศหนึ่ง

## นโยบาย

ผู้เสนอนโยบายความเป็นกลางทางเพศอาจสนับสนุนนโยบายสาธารณะที่ออกแบบมาเพื่อขจัดความแตกต่างด้านเพศ เช่น ห้องน้ำที่มีเพศเป็นกลางโดยมีห้องสุขาสาธารณะให้บริการโดยไม่ต้องแยกแยะเพศของบุคคลที่ใช้ มีข้อสังเกตว่าความเป็นกลางทางเพศในกฎหมายมีการเปลี่ยนแปลงลักษณะของข้อพิพาทด้านการดูแลซึ่งทำให้มีแนวโน้มว่าผู้ชายจะได้รับการดูแลบุตรหลานของตนในกรณีที่มีการหย่าร้าง
[right|thumb|ป้ายห้องน้ำไม่ระบุเพศใน[สหรัฐ ปี 2017]]
นิยามทางกฎหมายของเพศเป็นหัวข้อที่มีการถกเถียงกันโดยเฉพาะอย่างยิ่งสำหรับคนข้ามเพศ ในบางประเทศเพื่อให้ถูกต้องตามกฎหมายว่าเป็นเพศใหม่ได้นั้น คมข้ามเพศจำเป็นต้องทำหมันก่อน

รัฐแคลิฟอร์เนียและรัฐออริกอนยอมรับความเป็นกลางทางเพศ โดยทั้งสองรัฐออกกฏหมายอนุญาตให้ประชาชนสามารถเลือกไม่ระบุเพศใดเพศหนึ่งชัดเจนในใบขับขี่ของรัฐได้

## อ้างอิง

หมวดหมู่:เพศ
หมวดหมู่:คตินิยมสิทธิสตรี
หมวดหมู่:แอนโดรจีนี
Boi (แสลง)

**Boi** หรือ **บอย** เป็นคำที่ใช้กันในหมู่กลุ่มบุคคลที่มีความหลากหลายทางเพศ (LGBT) และ (butch and femme) ที่แสดงถึงเพศและทางเพศ ในกลุ่มเลสเบี้ยนมีการเปิดกว้งมากขึ้นในการยอมรับการแสดงออกทางเพศ และยอมรับให้คนแสดงตนว่าเป็น  ความหมายของคำว่านั้นมีหลากหลาย เช่น 

* บอย อาจหมายถึงคู่รักที่มีอายุน้อยกว่า
* กลุ่มบีดีเอสเอ็ม หรือทอมที่อายุน้อยกว่าใน
* ชายข้ามเพศอายุน้อย หรือเพิ่มเริ่มเปลี่ยนเพศ(transitioning) 

## ดูเพิ่ม
* ทอมบอย

## อ้างอิง

หมวดหมู่:เพศภาวะ
หมวดหมู่:ศัพท์เกี่ยวกับกลุ่มบุคคลที่มีความหลากหลายทางเพศ
หมวดหมู่:แสลง
หมวดหมู่:แอนโดรจีนี
มาตราคินซีย์

[thumb|คินซีย์สเกลของการตอบสนองทางเพศ ใช้แสดง[รสนิยมทางเพศ ]]

**มาตราคินซีย์** () หรือ**ตัววัดระดับความชอบเพศเดียวกัน** ถูกนำมาใช้ในงานวิจัยเพื่ออธิบายรสนิยมทางเพศของบุคคลตามประสบการณ์หรือการตอบแบบสอบถาม ณ ขณะนั้น ค่าต่ำสุดคือ 0 หมายถึง ชอบเพศตรงข้ามเท่านั้น และมากสุดคือ 6 หมายถึง ชอบเพศเดียวกันเท่านั้น จากรายงานของคินซีส์ทั้งหญิงและชายมีค่าพิเศษคือ "X" หมายถึงไม่มีความรู้สึกด้านเพศเลย รายงานนี้ออกเผยแพร่ครั้งแรกใน *พฤติกรรมทางเพศของมนุษย์เพศชาย* (*Sexual Behavior in the Human Male* (1948)) และยังเป็นส่วนหนึงของ *พฤติกรรมทางเพศของมนุษย์เพศหญิง* (*Sexual Behavior in the Human Female* (1953))

## ตาราง

คินซีย์สเกลเริ่มจาก 0 สำหรับผู้ที่ชอบเพศตรงข้ามเท่านั้นและไม่มีประสบการ์หรือความต้องการทางเพศต่อเพศเดียวกัน จนถึง 6 สำหรับผู้ที่ชอบเพศเดียวกันเท่านั้นและไม่มีประสบการ์หรือความต้องการทางเพศต่อเพศตรงข้ามเลย และระหว่าง 1 - 5 สำหรับผู้ที่ระดับความต้องการทางเพศต่อทั้งเพศเดียวกันและเพศตรงข้าม รวมถึง "บังเอิญ" หรือ "เป็นครั้งคราว" อยากร่วมเพศกับเพศเดียวกัน

## อ้างอิง


หมวดหมู่:รสนิยมทางเพศ
หมวดหมู่:เพศวิทยา
บันทึกใสจากวัยฝัน

***บันทึกใสจากวัยฝัน*** () เป็นมังงะชุดแนวโชโจะจากประเทศญี่ปุ่น เขียนและวาดภาพประกอบโดย Io Sakisaka  มังงะได้ถูกตีพิมพ์ลงนิตยสาร *[[Bessatsu Margaret]]* ของสำนักพิมพ์ชูเอชะ ในเดือน กุมภาพันธ์ 2011 และอวสานในเดือน กุมภาพันธ์ 2015 ส่วนอนิเมะโทรทัศน์ผลิตโดย Production I.G และกำกับโดย Ai Yoshimura ออกอากาศครั้งแรกในญี่ปุ่นในวันที่ 7 กรกฎาคม 2014 ภาพยนตร์ฉบับคนแสดงได้เข้าในเดือนธันวาคม 2014 drama CD ได้ถูกวางจำหน่ายโดยแถมในมังงะเล่มที่ 10 OAD ได้ถูกวางจำหน่ายโดยแถมในมังงะเล่มที่ 11 มังงะเรืองนี้ยังได้รับการแปลในประเทศเยอรมนี, ฝรั่งเศส, อิตาลี, ไต้หวัน, โปแลนด์, และ เม็กซิโก  ส่วนในประเทศไทยสำนักพิมพ์บงกช พับลิชชิ่ง เป็นผู้ได้รับลิขสิทธิ์ในการตีพิมพ์มังงะในฉบับภาษาไทย
## รายชื่อมังงะ

## รายชื่อตอนในอนิเมะโทรทัศน์

## อ้างอิง

## แหล่งข้อมูลอื่น
* Ao Haru Ride at *[[Bessatsu Margaret]]*
* Anime official website 
* Live-action film official website  
* 
* 
หมวดหมู่:อนิเมะที่ออกฉายในปี พ.ศ. 2557
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:การ์ตูนญี่ปุ่นแนววีรคติ

หมวดหมู่:รายการโทรทัศน์ของโตเกียวเอ็มเอ็กซ์
สโมสรกีฬาอัลฆ็อรรอฟะฮ์

**สโมสรกีฬาอัลฆ็อรรอฟะฮ์** () เป็นสโมสรกีฬาของประเทศกาตาร์ ตั้งอยู่ที่เขตอัลฆ็อรรอฟะฮ์ โดยกีฬาที่โดดเด่นที่สุดของสโมสรคือฟุตบอล ก่อตั้งเมื่อวันที่ 6 มิถุนายน ค.ศ. 1979 ในนาม **Al-Ittihad** และได้เข้าร่วมสหพันธ์ฟุตบอลกาตาร์เมื่อวันที่ 23 กันยายนปีเดียวกัน และเปลียนมาใช้ชื่ออัลฆ็อรรอฟะฮ์ในปี ค.ศ. 2004 เพื่อให้สอดคล้องกับชื่อเขตที่ตั้ง

## สนาม
อัลฆ็อรรอฟะฮ์ลงเล่นเกมเหย้าที่สนามกีฬาThani bin Jassim ตั้งอยู่ที่ย่านอัลฆ็อรรอฟะฮ์ จุคนได้ 27,000 ที่นั่ง ก่อตั้งในปี ค.ศ. 2003 เคยใช้จัดการแข่งขันเอเชียนคัพ 2011 และมีแผนขยายความจุเป็น 44,740 ที่นั่ง เพื่อรองรับการแข่งขันฟุตบอลโลก 2022

## เกียรติประวัติ
***[[กาตาร์สตาร์สลีก|กาตาริลีก]]**
: **ชนะเลิศ (7):** 1992, 1998, 2002 (ในชื่อ Al-Ittihad), 2005, 2008, 2009, 2010

***[[กาตาริเซคกันด์ดิวิชัน]]**
: **ชนะเลิศ (4):** 1980, 1982, 1984, 1987 (ในชื่อ Al-Ittihad)

***[[Emir of Qatar Cup]]**
: **ชนะเลิศ (7):** 1995, 1996, 1997, 1998, 2002 (ในชื่อ Al-Ittihad), 2009, 2012

***[[กาตาร์คราวน์ปรินซ์คัพ]]**
: **ชนะเลิศ (3):** 2000 (ในชื่อ Al-Ittihad), 2010, 2011

***[[กาตาริสตาร์สคัพ]]**
: **ชนะเลิศ (2):** 2009, 2018

***[[อาหรับคัพวินเนอร์สคัพ]]**
: **ชนะเลิศ (1):** 1999

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* QSL profile

อ
อ
ปรินซ์ แอมพอนซา

**ปรินซ์ แอมพอนซา** (เกิดวันที่ 29 ธันวาคม ค.ศ. 1996) เป็นนักฟุตบอลชาวกานา ปัจจุบันลงเล่นให้กับสโมสร FK Pelister ในประเทศมาเซโดเนีย

## สโมสรอาชีพ
### ชลบุรี
ปรินซ์ขึ้นมาเล่นให้กับทีมชุดใหญ่ของชลบุรีครั้งแรกในปี ค.ศ. 2015 หลังจากที่เคยลงเล่นให้กับชุดเยาวชนอยู่สามปี เขาทำประตูแรกให้กับสโมสรในนัดที่ชลบุรีเปิดบ้านเอาชนะชัยนาท ฮอร์นบิล ไปได้ 7-2 เมื่อวันที่ 9 กรกฎาคม ค.ศ. 2016  ต่อมาในเดือนพฤศจิกายนปีเดียวกัน ปรินซ์ได้ต่อสัญญากับทางสโมสรเป็นเวลา 5 ปี 

### อ่างทอง
ในเลกที่สองของฤดูกาล 2018 ปรินซ์ถูกปล่อยยืมตัวให้กับอ่างทอง สโมสรในไทยลีก 2

## อ้างอิง

## แหล่งข้อมูลอื่น
* สโมสรฟุตบอลชลบุรี 
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวกานา
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลอ่างทอง
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:กองหลังฟุตบอล
หมวดหมู่:บุคคลจากอักกรา
หมวดหมู่:ผู้เล่นสโมสรฟุตบอลอุทัยธานี
หมวดหมู่:นักฟุตบอลชายชาวต่างชาติที่ค้าแข้งในประเทศไทย
หมวดหมู่:ผู้เล่นสโมสรฟุตบอลพานทอง
อังโตนียู ปีนา

**อังโตนียู เปเรย์รา ปีนา แนตู** () หรือที่รู้จักกันในชื่อ **อังโตนียู ปีนา** () และ **ตูฟี** (; เกิดวันที่ 26 มีนาคม ค.ศ. 1989) เป็นนักฟุตบอลชาวบราซิล ปัจจุบันเล่นให้กับอุดร ยูไนเต็ด
ในไทยลีก 3
เขาเป็นอดีตนักฟุตบอลของสโมสรฟุตบอลจังหวัดนครราชสีมาในไทยลีก โดยย้ายมาจากพัทยาเมื่อช่วงเดือนมกราคม ค.ศ. 2017

## อ้างอิง

## แหล่งข้อมูลอื่น
* Profile at oGol

หมวดหมู่:บุคคลที่ยังมีชีวิตอยู่
หมวดหมู่:กองกลางฟุตบอล
หมวดหมู่:นักฟุตบอลชาวบราซิล
หมวดหมู่:ผู้เล่นในไทยลีก
อังโตนียู ปีนา
อังโตนียู ปีนา
หมวดหมู่:ผู้เล่นสโมสรฟุตบอลบางกอก
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลนครราชสีมา มาสด้า
อากีนัลดู ปูลีการ์ปู เม็งดึช ดา ไวกา

**อากีนัลดู ปูลีการ์ปู เม็งดึช ดา ไวกา** (; เกิดวันที่ 25 มีนาคม ค.ศ. 1989) หรือ **อากีนัลดู** เป็นนักฟุตบอลชาวแองโกลา ลงเล่นในตำแหน่งกองหน้า เขาเคยลงเล่นให้กับ 9 สโมสรใน 3 ทวีป และ 5 ประเทศ เขาถือสองสัญชาติ ได้แก่ แองโกลาและโปรตุเกส

อากีนัลดูย้ายมาร่วมทีมอุบล ยูเอ็มที เมื่อวันที่ 25 มกราคม ค.ศ. 2018 ต่อมาวันที่ 18 กุมภาพันธ์ ปีเดียวกัน เขาทำประตูแรกให้กับสโมสร นัดที่อุบลเปิดบ้านเอาชนะประจวบคีรีขันธ์ 3–1 แต่ในช่วงก่อนจบเลกแรก เขาถูกสโมสรยกเลิกสัญญา

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวแองโกลา
หมวดหมู่:นักฟุตบอลทีมชาติแองโกลา
หมวดหมู่:นักฟุตบอลชาวโปรตุเกส
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลอุบล ยูไนเต็ด
หมวดหมู่:บุคคลจากลูอันดา
หมวดหมู่:ชาวโปรตุเกสเชื้อสายแองโกลา
จังหวัดเซบู

**จังหวัดเซบู** (; เซบัวโน: Lalawigan sa Sugbu; ) เป็นจังหวัดในเขตกิตนางคาบีซายาอัน ประเทศฟิลิปปินส์ ประกอบด้วยเกาะหลักและเกาะบริวารอีก 167 เกาะ เมืองหลักคือ นครเซบู ซึ่งเป็นเมืองที่เก่าแก่ที่สุดและเป็นเมืองหลวงแห่งแรกของฟิลิปปินส์ จังหวัดนี้มีท่าอากาศยานนานาชาติมักตัน–เซบู ตั้งอยู่บนเกาะมักตัน เป็นท่าอากาศยานที่มีผู้โดยสารมาเป็นอันดับที่ 4 ของประเทศ

จังหวัดเซบูเป็นหนึ่งในจังหวัดที่มีการพัฒนาดีที่สุดของประเทศ และเมืองหลักอย่างนครเซบู ก็เป็นศูนย์กลางด้านพาณิชยกรรม การค้า การศึกษา และอุตสาหกรรมของเกาะวิซายัส นอกจากนี้ยังโดดเด่นในด้านการขนส่งทางทะเล การผลิตเฟอร์นิเจอร์ และการท่องเที่ยว

## ภูมิอากาศ
เซบูตั้งอยู่ทางทิศตะวันออกของเกาะเนโกรส ทางทิศตะวันตกของเกาะเลเตและเกาะโบโฮล ตัวจังหวัดประกอบด้วยเกาะเซบูและเกาะบริวารอีก 167 เกาะ ที่สำคัญได้แก่ เกาะมักตัน เกาะบันตายาน เกาะมาลาปาสกัว เกาะโอลังโก และหมู่เกาะคาโมเตส นครหนาแน่นอย่างนครเซบู, ลาปู-ลาปู และมันดาเว จัดเป็นนครอิสระที่ไม่อยู่ภายใต้การปกครองของจังหวัด แต่จะถูกจัดรวมอยู่ในจังหวัดในเชิงภูมิศาสตร์และสถิติ

จังหวัดเซบูมีพื้นที่  แต่ถ้ารวมนครอิสระเข้าไปด้วย จะมีพื้นที่  พื้นที่ใจกลางของเกาะเซบู มีสายพันธุ์พืชและสัตว์หายากหลายชนิด และมีความเสี่ยงจากแผ่นดินไหวและพายุไต้ฝุ่นที่น้อยมาก

### ภูมิอากาศ
ภูมิอากาศของจังหวัดเซบูเป็นแบบเขตร้อน ประกอบด้วย 2 ฤดูกาล ได้แก่ ฤดูฝน และฤดูแล้ง แต่โดยส่วนใหญ่แล้ว อากาศจะร้อนและค่อนข้างแห้งแล้งในช่วงเดือนมิถุนายน–ธันวาคม และโอกาสที่จะประสบพายุไต้ฝุ่นนั้นมีน้อยมาก

พื้นที่ทางตอนเหนือจะมีฝนตกมากกว่าทางตอนใต้ และเคยได้รับความเสียหายจากพายุไต้ฝุ่นไห่เยี่ยนในปี ค.ศ. 2013 มีผู้เสียชีวิต 73 คน บาดเจ็บ 348 คน นอกจากนี้ยังมีพายุไต้ฝุ่นรูปิง ที่สร้างความเสียหายให้แก่เซบูตอนกลางในปี ค.ศ. 1990

อุณหภูมิของจังหวัดเซบูสามารถขึ้นสูงถึง  ในเดือนมีนาคม–พฤษภาคม และลดลงต่ำสุดถึง  ในเขตภูเขาช่วงฤดูฝน อุณหภูมิโดยเฉลี่ยอยู่ที่ 24–34 องศาเซลเซียส โดยจะไม่ค่อยแปรปรวนนัก ยกเว้นในเดือนพฤษภาคมซึ่งเป็นเดือนที่ร้อนที่สุด ความชื้นโดยเฉลี่ยอยู่ที่ 70–80%

## อ้างอิง

## แหล่งข้อมูลอื่น
* 
* 
* 
* 

เซบู

หมวดหมู่:รัฐและดินแดนที่ก่อตั้งในปี พ.ศ. 2112
ปทสังคหะ

คัมภีร์**ปทสังคหะ** เป็นคัมภีร์ไวยากรณ์บาลีประเภทไม่มีสูตร แต่เป็นคัมภีร์เนื้อหาแสดงประมวลบท การรวบรวมบทในภาษาบาลี 4 บท คือ นาม อาขยาต อุปสรรค และนิบาต แล้วนำมาอธิบายแจกแจงตามหลักภาษาโดยละเอียด เป็นผลงานของพระอาทิจจวงศ์  พระเถระชาวย่างกุ้ง ประเทศพม่า  ที่มีชีวิตอยู่ระหว่าง พ.ศ.2425-2494 ท่านเป็นพระเถระที่เชี่ยวชาญหลายภาษา เช่น ภาษาบาลี สันสกฤต และภาษาอังกฤษ เคยเดินทางไปเผยแผ่พระศาสนาในประเทศฝรั่งเศสและอิตาลี เป็นต้น ท่านได้รับการยกย่องว่ามีความสามารถทัดเทียมกับโบราณาจารย์ชาวพม่า 1 ใน 6 ท่าน ตั้งแต่สมัยพุกามเป็นต้นมา ท่านผู้แต่งคัมภีร์นี้เห็นว่า การศึกษาภาษาอย่างเป็นระบบ จะช่วยพัฒนาความรู้ของผู้เรียนเป็นอย่างดี จึงแต่งคัมภีร์นี้เป็นหลักสูตรการเรียนภาษาบาลี และรัฐบาลพม่าก็เคยบรรจุคัมภีร์นี้ไว้เป็นหลักสูตร ครั้งเมื่อยังเป็นเมืองขึ้นของอังกฤษ

## ความเป็นมา
คัมภีร์ปทสังคหะ แปลว่า "ประมวลบท" หมายถึง การรวบรวมบทในภาษาบาลีทั้ง 4 อย่าง คือ นาม อาขยาต อุปสรรค และนิบาต แล้วนำมาอธิบายแจกแจงบทตามหลักภาษาโดยละเอียด คัมภีร์ปทสังคหะ  แต่งเป็นคาถาเพื่อสะดวกต่อการท่องจำ ทำความเข้าใจ ลำดับขั้นตอนนำเสนอไม่ซับซ้อน มีลักษณะอาศัยปทมาลา จากคัมภีร์ต้นแบบ เช่น คัมภีร์กัจจายนะ ปทรูปสิทธิ และสัททนีติไวยากรณ์ เป็นต้น และอาศัยเนื้อความบางส่วนจากคัมภีร์กลุ่มสุโพธาลังการบ้าง คัมภีร์สัททัตเภทจินดา บ้าง
thumb|150px|พระเลดี สะยาดอ ผู้แนะนำให้พระอาทิจวงศ์ เขียนคัมภีร์ปทสังคหะ

## ผู้รจนาคัมภีร์
คัมภีร์รจนาโดยพระอาทิจจวงศ์ อดีตเจ้าอาวาสวัดอาทิจจวงศ์ เมืองย่างกุ้ง ประเทศสหภาพเมียนมาร์ ขณะแต่งคัมภีร์พำนักอยู่ ณ วัดอโศการาม จังหวัดมัณฑเลย์ แต่งจบในปี พ.ศ.2455 ขณะมีอายุ 30 ปี โดยท่านมีผลงานที่แต่งและเป็นที่รู้จักกันโดยในวงกว้าง คือ คัมภีร์ปทสังคหะ กัจจายนะสังคหะ มิลินทปัญหานิสสัย และศิลาจารึกเสาอโศก  โดยคัมภีร์ปทสังคหะ เขียนขึ้นตามการนิมนต์ของพระญาณธระ (พระแลดี สยาดอ) ในพุทธศักราช 2461  พระอาทิจจวงศ์ มีพรรษาครบ 17 พรรษา ได้เดินทางไปศึกษาอังกฤษและเผยแผ่พระศาสนายังประเทศอินเดีย ลังกา และอังกฤษ เนื่องจากเป็นคนมีพรสวรรค์ในด้านภาษา จึงสามารถศึกษาภาษาอื่นนอกจากภาษาบาลี สันสกฤต และอังกฤษ รวมไปถึงฮินดี เบงกอล คุรมุขี อูรดู และญี่ปุ่น หลังจากเดินทางไปเผยแผ่ศาสนาในประเทศยุโรป อาทิ ฝรั่งเศส และอิตาลี

## อ้างอิง

หมวดหมู่:อรรถกถา
หมวดหมู่:คำศัพท์ศาสนาพุทธ
หมวดหมู่:คัมภีร์ของศาสนาพุทธ
หมวดหมู่:ศาสนาพุทธในประเทศพม่า
จังหวัดเนโกรสโอเรียนตัล

**จังหวัดเนโกรสโอเรียนตัล** (เซบัวโน: Sidlakang Negros; ฮีลีไกโนน: Negros Sidlangan; ) หรือ **โอริเอนตัลเนโกรส** หรือ **อีสเทิร์นเนโกรส** เป็นจังหวัดในเขตกิตนางคาบีซายาอัน ประเทศฟิลิปปินส์ ครอบคลุมพื้นที่ทางตะวันออกเฉียงใต้ของเกาะเนโกรส โดยมีจังหวัดเนโกรสโอกซีเดนตัลครอบคลุมพื้นที่ส่วนที่เหลือของเกาะ จังหวัดนี้ยังรวมพื้นที่เกาะอาโป จุดดำน้ำยอดนิยมของนักท่องเที่ยว

เนโกรสโอเรียนตัลอยู่ใกล้กับจังหวัดเซบูทางทิศตะวันออก โดยมีช่องแคบตาโนนคั่น และอยู่ใกล้กับจังหวัดซีคีฮอร์ทางทิศตะวันออกเฉียงใต้ ภาษาหลักที่ใช้พูดกันคือภาษาเซบัวโน และศาสนาหลักคือคริสต์โรมันคาทอลิก เมืองหลักและเมืองที่มีประชากรมากที่สุดคือดูมาเกเต จังหวัดนี้มีประชากร 1,354,995 คน มากเป็นอันดับที่ 2 ของภูมิภาครองจากเซบู มากเป็นอันดับที่ 5 ของวิซายัส และอันดับที่ 19 ของประเทศ

## อ้างอิง

## แหล่งข้อมูลอื่น

* 
* 
* 
* เว็บไซต์อย่างเป็นทางการ
* Local Governance Performance Management System 


เนโกรสโอเรียนตัล
หมวดหมู่:รัฐและดินแดนที่ก่อตั้งในปี พ.ศ. 2433
โอลิมเปีย (ประเทศกรีซ)

**โอลิมเปีย** (กรีก: ; ;  *Olymbía*) เป็นเมืองโบราณบนคาบสมุทรเพโลพอนนีส และแหล่งกำเนิดของกีฬาโอลิมปิกโบราณ ซึ่งเคยจัดขึ้นทุก ๆ 4 ปี ตั้งแต่ 800 ปีก่อนคริสตกาล จนถึงคริสต์ศตวรรษที่ 4 ณ สนามกีฬากรีฑาโอลิมเปีย

## ความสัมพันธ์ระหว่างประเทศ
โอลิมเปียมีเมืองฝาแฝดดังต่อไปนี้:

*  Castelvetrano อิตาลี
* Cogoleto อิตาลี

## อ้างอิง

## แหล่งข้อมูลอื่น

*Publications of the German excavation in the 19th century digitised by the library of the Universität Heidelberg
*Olympia – extensive black-and-white photo-essays  of the site and related artifacts
*Collection of colour photos of the monuments and sculpture of Olympia 
*Ancient Olympia museum
*Olympia hypothesis: Tsunamis buried the cult site on the Peloponnese 

หมวดหมู่:แหล่งโบราณคดีในประเทศกรีซ
หมวดหมู่:แหล่งมรดกโลกในประเทศกรีซ‎
หมวดหมู่:กรีซโบราณ
หมวดหมู่:เมืองในประเทศกรีซ
การเบนเนื่องจากความโน้มถ่วง

**การเบนเนื่องจากความโน้มถ่วง** () เป็นการตอบสนองของพืชต่อความโน้มถ่วง มีสาเหตุมาจากการเจริญเติบโต แบ่งเป็น 2 แบบ ได้แก่
# การเคลื่อนไหวเข้าหาแรงโน้มถ่วงของโลก (positive gravitropism) รากของพืชจะเจริญไปในทิศเดียวกับแรงโน้มถ่วงของโลก เมื่อพืชมีลำต้นและรากทอดนอนไปตามพื้น ออกซินจะลำเลียงไปทางด้านล่างมากกว่าทางด้านบนในราก ออกซินในปริมาณสูง ๆ จะยับยั้งการแบ่งเซลล์ ทำให้ด้านล่างแบ่งเซลล์ได้น้อยกว่าด้านบน รากพืชจึงโค้งลงตามแรงโน้มถ่วงของโลกเสมอ
# การเคลื่อนไหวหนีแรงโน้มถ่วงของโลก (negative gravitropism) ลำต้นของพืชจะเจริญไปในทิศตรงข้ามกับแรงโน้มถ่วงของโลกเสมอ เมื่อให้ลำต้นพืชทอดนอนไปตามพื้นจะเห็นปลายยอดชูสูงขึ้น ทั้งนี้เนื่องจากทางด้านล่างของลำต้นมีออกซินสูงกว่าด้านบนที่ลำต้นและปลายยอดตอบสนองต่อออกซินในปริมาณสูง โดยเซลล์แบ่งตัวได้ดีกว่าด้านที่มีออกซินน้อยกว่า ทำให้เซลล์แบ่งตัวได้มากกว่าจึงโค้งขึ้นหรือหนีแรงโน้มถ่วงของโลก

หมวดหมู่:การเบนของพืช
ภาคตัดขวาง (ฟิสิกส์)

เมื่ออนุภาคสองตัวมีปฏิสัมพันธ์ต่อกัน ภาคตัดขวางร่วมกันของทั้งสองอนุภาค คือ บริเวณที่ผกผันกับการเคลื่อนที่สัมพัทธ์ของทั้งสองอนุภาค นั่นคือบริเวณที่เกิดการกระเจิงต่อกันนั่นเอง ถ้าอนุภาคเป็นทรงกลมไม่ยืดหยุ่น ภาคตัดขวางจะเกิดเฉพาะตอนที่อนุภาคทั้งสองสัมผัสกันเท่านั้น ดังนั้น ภาคตัดขวางของการกระเจิงมีความสัมพันธ์กับขนาดของอนุภาค แต่ถ้าหากอนุภาคมีปฏิสัมพันธ์กันอันเนื่องมาจากแรงที่ระยะต่าง ๆ เช่น แรงโน้มถ่วง แรงแม่เหล็กไฟฟ้า เป็นต้น ภาคตัดขวางของการกระเจิงจะมีขนาดใหญ่กว่าขนาดของอนุภาค เมื่อเราระบุให้ภาคตัดขวางเป็นฟังก์ชันของตัวแปรในสถานะสุดท้ายของอนุภาค เช่น มุม พลังงาน เป็นต้น  เราจะเรียกว่า **differential cross section** แต่เมื่อภาคตัดขวางคือบริเวณทั้งหมดที่มุมของการกระเจิงกวาดไปได้ จะเรียกว่า **total cross section** ภาคตัดขวางถูกระบุด้วย  (sigma) มีหน่วยเดียวกันกับพื้นที่
	
ภาคตัดขวางของการกระเจิงอาจถูกบัญญัติในเรื่อง ฟิสิกส์นิวเคลียร์ ฟิสิกส์อะตอม และฟิสิกส์ของอนุภาค หัวข้อการชนของลำอนุภาคพุ่งชนเป้า ความน่าจะเป็นของการเกิดการกระเจิงใด ๆ เป็นสัดส่วนของภาคตัดขวางของการกระเจิงนั้น ดังนั้น การเจาะจงภาคตัดขวางของการกระเจิง คือ ตัวแทนของความน่าจะเป็นของการกระเจิงที่อาจจะเกิดขึ้นได้

ในการวัดอัตราของการกระเจิงขึ้นอยู่กับตัวแปรเกี่ยวกับการทดลอง เช่น ความหนาแน่นของวัสดุที่เป็นเป้า ความเข้มของลำอนุภาค ประสิทธิภาพของตัววัดของเครื่องมือ มุมที่ติดตั้งเครื่องมือวัด เป็นต้น

หมวดหมู่:ฟิสิกส์นิวเคลียร์
หมวดหมู่:ฟิสิกส์อะตอม
หมวดหมู่:มโนทัศน์ทางฟิสิกส์
หมวดหมู่:ฟิสิกส์อนุภาค
หมวดหมู่:การกระเจิง
หมวดหมู่:ทฤษฎีการกระเจิง
หมวดหมู่:การวิเคราะห์เชิงมิติ
หมวดหมู่:การวัด
กฎทองคำของแฟร์มี

ในทางฟิสิกส์ควอนตัม **กฎทองคำของแฟร์มี** () เป็นสมการที่ใช้ในการอธิบายอัตราการเปลี่ยนสถานะ (ความน่าจะเป็นของการเปลี่ยนสถานะในหนึ่งหน่วยเวลา) จากสถานะเริ่มต้น ไปยังสถานะที่มีลักษณะต่อเนื่อง ซึ่งเป็นผลมาจากการรบกวนอย่างอ่อน (weak perturbation) โดยอัตราการเปลี่ยนสถานะนี้จะมีค่าคงตัว 

พิจารณาระบบที่มีสถานะเริ่มต้นเป็น   | i\rangle และมีฮาร์มิลโทเนียน  0 ผลของการรบกวนฮาร์มิลโทเนียนคือ    ถ้า   เป็นฮาร์มิลโทเนียนที่ไม่ขึ้นกับเวลา ระบบจะเข้าสู่สถานะต่อเนื่องที่มีพลังงานเท่ากับสถานะเริ่มต้น ถ้า  เป็นฮาร์มิลโทเนียนของการสั่น ซึ่งเป็นฟังก์ชันที่ขึ้นกับเวลา การเปลี่ยนสถานะจะเข้าสู่สถานะที่มีพลังงานต่างจากพลังงานของสถานะเริ่มต้นอยู่   

ทั้งสองกรณีดังกล่าวข้างต้น จะมีอัตราการเปลี่ยนสถานะจากสถานะเริ่มต้น   | i\rangle  ไปสู่สถานะสุดท้าย  | f\rangle เป็นค่าคงตัว ดังสมการ 

:: \Gamma_{i \rightarrow f}= \frac{2 \pi} {\hbar}  \left | \langle f|H'|i  \rangle \right |^{2} \rho
 
เมื่อ   คือ ความหนาแน่นของสถานะสุดท้าย (จำนวนสถานะต่อเนื่องต่อหนึ่งหน่วยพลังงาน) และ  \langle f|H'|i  \rangle   คือเมททริกซ์ของการรบกวน   ระหว่างสถานะสุดท้ายและสถานะเริ่มต้น 

บางครั้ง เราเรียกความน่าจะเป็นของของการเปลี่ยนสถานะนี้ว่า ความน่าจะเป็นของการสลายตัว (decay probability) Fermi golden's rule นี้สามารถใช้ได้เมื่อสถานะเริ่มต้นไม่ได้หายไปโดยการกระเจิงเข้าไปในสถานะสุดท้าย

หมวดหมู่:มโนทัศน์ทางฟิสิกส์
หมวดหมู่:ทฤษฎีเพอร์เทอร์เบชัน
หมวดหมู่:ฟิสิกส์คณิตศาสตร์
หมวดหมู่:เอนรีโก แฟร์มี
อนุภาคเหมือน

**อนุภาคเหมือน** () หรือเรียก **อนุภาคแยกไม่ได้** หรือ **อนุภาคสังเกตไม่ได้** เป็นอนุภาคที่ไม่สามารถแยกจากกันได้แม้ในหลักการ ชนิดของอนุภาคเหมือน เช่น อิเล็กตรอน อนุภาคเล็กกว่าอะตอมที่ประกอบขึ้นเป็นอะตอม เช่น นิวเคลียสของอะตอม เช่นเดียวกับอะตอมและโมเลกุล 

## คำอธิบายทางกลศาสตร์ควอนตัม

### สถานะสมมูลและอสมมูล
link=https://en.wikipedia.org/wiki/File:Symmetricwave2.png|right|thumb|Symmetric wavefunction for a (bosonic) 2-particle state in an infinite square well potential.
ให้ n แสดงถึงเลขควอนตัมที่ไม่ต่อเนื่องสำหรับการระบุสถานะของอนุภาคเดี่ยว (ตัวอย่างเช่น สำหรับปัญหาเกี่ยวกับอนุภาคที่อยู่ในกล่อง ให้แทน n เป็น quantized wave vector ของ wavefunction) เพื่อให้ง่ายจะพิจารณาระบบที่ประกอบด้วย 2 identical particles สมมติว่าอนุภาคหนึ่งอยู่ในสถานะ n1 และอีกตัวหนึ่งอยู่ในสถานะ n2 จะได้สถานะควอนตัมของระบบเป็น

 | n_1 \rang | n_2 \rang 

นี่เป็นเพียงวิธีอย่างง่ายในการสร้าง basis สำหรับ tensor product space H \otimes H ของระบบรวมจากแต่ละ space อย่างไรก็ตาม ความคิดนี้แสดงถึงความสามารถในการจำแนกอนุภาคที่ n1 เป็น "อนุภาคที่ 1" และอนุภาคที่ n2  เป็น "อนุภาคที่ 2" ซึ่งจะเป็นไปไม่ได้โดยนิยาม ที่อนุภาคไม่สามารถจำแนกได้ เพราะ  |n_1\rang |n_2\rang และ |n_2\rang |n_1\rang  เป็น 2 สถานะที่ต่างกัน โดย 2 สถานะจะเท่ากันตามหลักฟิสิกส์ ก็ต่อเมื่อมันแตกต่างกันด้วยเฟสเชิงซ้อน (complex phase factor)  ซึ่งจะต้องใช้เงื่อนไขนี้เพื่อนำไปสู่ข้อสรุปที่ว่า สถานะเป็นไปตามความเป็นไปได้ 2 อย่าง :

 |n_1\rang |n_2\rang \pm |n_2\rang |n_1\rang 
link=https://en.wikipedia.org/wiki/File:Asymmetricwave2.png|right|thumb|Antisymmetric wavefunction for a (fermionic) 2-particle state in an infinite square well potential.
เพื่อที่จะมองให้เห็นภาพสิ่งนี้ ลองจินตนาการถึงระบบอนุภาคสอง identical particles และเป็นที่ทราบกันดีอยู่แล้วว่าหนึ่งในอนุภาคจะอยู่ในสถานะ n1 และอีกตัวหนึ่งอยู่ในสถานะ n2 ซึ่งก่อนที่จะมีการวัด ไม่มีทางรู้ได้ว่าอนุภาคที่ 1 อยู่ในสถานะ n1 และอนุภาคที่ 2 อยู่ในสถานะ n2 หรืออื่น ๆ เนื่องจากอนุภาคจำแนกไม่ได้ ดังนั้นจึงมีความเป็นไปได้ในการเกิดขึ้นของแต่ละสถานะอย่างเท่า ๆ กัน ซึ่งหมายความว่าระบบอยู่ในการซ้อนทับ (Superposition) ของทั้งสองสถานะก่อนที่จะมีการวัด

สถานะที่เป็นผลรวม เรียกว่า symmetric และสถานะที่เกี่ยวข้องกับผลต่าง เรียกว่า Antisymmetric

โดยสถานะแบบ symmetric มีรูปแบบเป็น

 |n_1, n_2; S\rang \equiv \mbox{constant} \times \bigg( |n_1\rang |n_2\rang + |n_2\rang |n_1\rang \bigg) 

ในขณะที่สถานะแบบ antisymmetric มีรูปแบบเป็น

 |n_1, n_2; A\rang \equiv \mbox{constant} \times \bigg( |n_1\rang |n_2\rang - |n_2\rang |n_1\rang \bigg) 

แต่ถ้า n1 และ n2 เท่ากัน Antisymmetric จะให้ค่าเป็นศูนย์ ซึ่งไม่สามารถเป็น state vector เนื่องจากไม่สามารถเป็น normalized ได้ กล่าวอีกนัยหนึ่งคือ ในสถานะ antisymmetric ของ identical particle 2 ตัวจะไม่สามารถอยู่ในสถานะเดียวกันได้ นี่เรียกว่า หลักการกีดกันของ Pauli และเป็นเหตุผลพื้นฐานที่อยู่เบื้องหลังคุณสมบัติทางเคมีของอะตอมและความเสถียรของสสาร

หมวดหมู่:หลักการกีดกันของเพาลี
หมวดหมู่:สถิติอนุภาค
เขตมิสซังเชียงราย

**เขตศาสนปกครองเชียงราย** (เดิมเรียกว่า**เขตมิสซังเชียงราย**) หรือ **สังฆมณฑลเชียงราย** เป็นมุขมณฑลล่าสุดของศาสนจักรโรมันคาทอลิกในประเทศไทย มีอาณาเขตครอบคลุม 4 จังหวัดในภาคเหนือ ได้แก่ จังหวัดเชียงราย จังหวัดพะเยา จังหวัดน่าน จังหวัดแพร่ และอำเภองาว (ในจังหวัดลำปาง)

**[[สำนักมิสซัง]]คาทอลิกเชียงราย** ปัจจุบันตั้งอยู่ที่ 46 ถนนพหลโยธิน ตำบลเวียง อำเภอเมืองเชียงราย จังหวัดเชียงราย 57000

## ประวัติ
สมเด็จพระสันตะปาปาฟรานซิสทรงประกาศตั้งเขตมิสซังเชียงรายขึ้นเป็นปริมุขมณฑลของเขตมิสซังกรุงเทพ โดยแยกจากเขตมิสซังเชียงใหม่เมื่อวันที่ 25 เมษายน พ.ศ. 2561 มีพระคุณเจ้ายอแซฟ วุฒิเลิศ แห่ล้อม เป็นมุขนายกมิสซังองค์แรก มีพื้นที่ครอบคลุม 4 จังหวัด ได้แก่ จังหวัดเชียงราย จังหวัดพะเยา จังหวัดน่าน จังหวัดแพร่ และอำเภองาว (ในจังหวัดลำปาง) มีอาสนวิหารแม่พระบังเกิด เชียงราย เป็นอาสนวิหารประจำมิสซัง

## ลำดับมุขนายก

## โรงเรียนคาทอลิกในเขตมิสซังเชียงราย

## สถิติ
สถิติมิสซังโรมันคาทอลิกเียงราย ตั้งแต่ปี พ.ศ. 2562 มีดังนี้

## อ้างอิง

ชียงราย
หมวดหมู่:องค์การในจังหวัดเชียงราย
หมวดหมู่:ก่อตั้งในประเทศไทยในปี พ.ศ. 2561
ลาปู-ลาปู (เมืองในประเทศฟิลิปปินส์)

**ลาปู-ลาปู** (เซบัวโน: Lapu-Lapu, ) เป็นนครหนาแน่นในเขตกิตนางคาบีซายาอัน ประเทศฟิลิปปินส์ ก่อนหน้านี้เคยรู้จักกันในชื่อ **โอโปน** และได้เปลี่ยนชื่อนครในปี ค.ศ. 1961 ลาปู-ลาปูเป็นหนึ่งในนครที่ประกอบกันเป็นเมโทรเซบู แม้ว่าในทางภูมิศาสตร์ นครนี้จะตั้งอยู่ในจังหวัดเซบู แต่ในทางการปกครอง ถือว่าปกครองอย่างเป็นอิสระจากตัวจังหวัด การสำมะโนในปี ค.ศ. 2015 พบว่ามีประชากร 408,112 คน และในปี ค.ศ. 2016 พบว่ามีผู้ที่ใช้สิทธิ์เลือกตั้งได้ 188,815 คน

ตัวนครครอบคลุมพื้นที่เกาะมักตัน ซึ่งอยู่ห่างจากเกาะเซบูออกไปไม่กี่กิโลเมตร สามารถเชื่อมต่อกับนครมันดาอูเวโดยผ่านทางสะพานมักตัน-มันดาอูเว และสะพานมาร์เซโล เฟร์นัน ลาปู-ลาปูยังมีท่าอากาศยานนานาชาติมักตัน-เซบู ซึ่งเป็นท่าอากาศยานที่หนาแน่นอันดับที่ 2 ของประเทศ

## อ้างอิง

## แหล่งข้อมูล

*

## แหล่งข้อมูลอื่น

* [ Philippine Standard Geographic Code]
*Lapu-Lapu City government website
*About Lapu-Lapu City

หมวดหมู่:จังหวัดเซบู
หมวดหมู่:เมืองในเขตกิตนางคาบีซายาอัน
มันดาเว

**มันดาเว** (เซบัวโน: Mandaue; ) เป็นนครหนาแน่นในเขตกิตนางคาบีซายาอัน ประเทศฟิลิปปินส์ และเป็นหนึ่งในนครหนาแน่นทั้งสามแห่งบนเกาะเซบู และเป็นส่วนหนึ่งของเขตมหานครเซบู มันดาเวตั้งอยู่ริมชายฝั่งตะวันออกของเกาะเซบู โดยทางทิศตะวันตกเฉียงใต้ติดต่อกับเกาะมักตัน ซึ่งเป็นที่ตั้งของลาปู-ลาปู โดยระหว่างสองนครนี้มีสะพานมักตัน-มันดาเว และสะพานมาร์เซโล เฟร์นัน เป็นทางเชื่อม มันดาเวติดกับนครเซบูทางทิศใต้และตะวันตก และติดกับเทศบาลโคนโซลาซีโยนทางทิศเหนือ ซึ่งสามารถเชื่อมต่อได้โดยสะพานอ่าวคันซากา ตัวนครมีพื้นที่ 6,220 เอเคอร์ ในปี ค.ศ. 2015 มีประชากร 362,654 คน และในปี ค.ศ. 2016 พบว่ามีผู้ใช้สิทธิ์เลือกตั้งได้ 189,712 คน

## เมืองพี่น้อง
### ในประเทศ
* บาโคโลด
* บาเกียว
* บูตูอัน
* ดูมาเกเต
* มารีกีนา

### ต่างประเทศ
*  บาเคา โรมาเนีย
*  ลองวิว สหรัฐ
*  โมซูล อิรัก

## อ้างอิง

## แหล่งที่มา

* 
* 
* 

## แหล่งข้อมูลอื่น

หมวดหมู่:จังหวัดเซบู
หมวดหมู่:เมืองในเขตกิตนางคาบีซายาอัน
พี่น้องรุสโซ

**แอนโทนี รุสโซ** (; เกิด 3 กุมภาพันธ์ ค.ศ. 1970) และ **โจ รุสโซ** (; เกิด 18 กรกฎาคม ค.ศ. 1971) หรือชื่อเต็มคือ **โจเซฟ รุสโซ** () หรือรู้จักกันในนาม **พี่น้องรุสโซ** () เป็นผู้กำกับภาพยนตร์และละครโทรทัศน์ชาวอเมริกัน ที่มีผลงานเด่นจากการกำกับภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง *[[กัปตันอเมริกา: มัจจุราชอหังการ]]* (2014), *[[กัปตันอเมริกา: ศึกฮีโร่ระห่ำโลก]]* (2016), *[[อเวนเจอร์ส: มหาสงครามล้างจักรวาล]]* (2018) และ *[[อเวนเจอร์ส: เผด็จศึก]]* (2019)

นอกเหนือจากงาน MCU แล้ว สองพี่น้องยังเป็นที่รู้จักกันในเรื่องผลงานซีรีส์เรื่อง  *อาร์เรสเตด เดเวลลอปเมนต์: ครอบครัวเพี้ยนหลุดโลก* ซึ่งพวกเขาได้รับรางวัลเอ็มมี และ *คอมมิวนิตี้*

## ผลงาน
### ภาพยนตร์

### โทรทัศน์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ พี่น้องรุสโซ

16px 

สีแดง  สีส้ม  สีเขียว 

N/A 

$ 

## อ้างอิง

## แหล่งข้อมูลอื่น
* 
* 

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
โฌแอ็ล ซามี

**อังเดร-โฌแอ็ล ซามี** (เกิดวันที่ 13 พฤศจิกายน ค.ศ. 1984 ณ Montfermeil จังหวัดแซน-แซ็ง-เดอนี) เป็นอดีตนักฟุตบอลกองหลังชาวสาธารณรัฐประชาธิปไตยคองโก ในนามทีมชาติเขาลงเล่นนัดแรกให้กับทีมชาติสาธารณรัฐประชาธิปไตยคองโก ในการพบกับแอลจีเรีย เมื่อวันที่ 26 มีนาคม ค.ศ. 2008

ซามีย้ายมาร่วมทีมราชบุรี เมื่อวันที่ 6 มิถุนายน ค.ศ. 2017 และเป็นผู้เล่นต่างชาติเพียงคนเดียวที่ได้อยู่กับสโมสรต่อหลังจบฤดูกาล 2017 แต่หลังจบฤดูกาล 2018 ซามีได้ย้ายไปร่วมทีมสุโขทัย

## อ้างอิง

## แหล่งข้อมูลอื่น
* 
* Soccerway 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวฝรั่งเศส
หมวดหมู่:นักฟุตบอลชาวสาธารณรัฐประชาธิปไตยคองโก
หมวดหมู่:นักฟุตบอลทีมชาติสาธารณรัฐประชาธิปไตยคองโก
หมวดหมู่:ชาวฝรั่งเศสเชื้อสายสาธารณรัฐประชาธิปไตยคองโก
หมวดหมู่:กองหลังฟุตบอล
หมวดหมู่:ผู้เล่นในลีกเอิง
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลอาเมียง
หมวดหมู่:ผู้เล่นอาแอ็ส น็องซี
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:ผู้เล่นสโมสรฟุตบอลนนทบุรี ยูไนเต็ด
หมวดหมู่:บุคคลจากจังหวัดแซน-แซ็ง-เดอนี
อินเตอร์สเตต 45

**อินเตอร์สเตต 45** () เป็นทางหลวงอินเตอร์สเตตสายสั้น ๆ ที่มีเส้นทางตลอดทั้งสายอยู่ในรัฐเท็กซัส ในขณะที่เส้นทางอินเตอร์สเตตที่ลงท้ายด้วยหมายเลข 5 ส่วนใหญ่เป็นเส้นทางในแนวเหนือ–ใต้เส้นหลักผ่านหลายรัฐของประเทศ อินเตอร์สเตต 45 มีเส้นทางเชื่อมต่อนครแดลลัสกับนครฮิวสตัน และมุ่งหน้าไปยังตะวันออกเฉียงใต้จากฮิวสตันไปยังนครแกลวิสตัน โดยผ่านแกลวิสตันคอสเวย์ (Galveston Causeway) ไปยังอ่าวเม็กซิโก

## ภาพ

ไฟล์:I-45 & Louetta Rita Evacuation.jpg|การอพยพเนื่องมาจากพายุเฮอริเคนริตา
ไฟล์:45intoI-10 2.jpg|อินเตอร์สเตต 45 และอินเตอร์สเตต 10 นอกดาวน์ทาวน์นครฮิวสตัน


## อ้างอิง

## แหล่งข้อมูลอื่น

*Interstate Guide: I-45 
*I-45 info/history page—from dfwfreeways.info
*METRO - Gulf Freeway HOV system & map

45
หมวดหมู่:ถนนในรัฐเท็กซัส
ซาวนด์

ในวิชาภูมิศาสตร์ **ซาวนด์** () เป็นเวิ้งน้ำ (inlet) ทะเลหรือมหาสมุทรที่ใหญ่กว่าอ่าว ลึกกว่าไบต์ (bight) และกว้างกว่าฟยอร์ด หรือร่องน้ำทะเลหรือมหาสมุทรแคบระหว่างแผ่นดินสองแห่ง (ดู ช่องแคบ)

## อ้างอิง


หมวดหมู่:แหล่งน้ำ
หมวดหมู่:ธรณีสัณฐานชายฝั่งและมหาสมุทร
เควิน ไฟกี

**เควิน ไฟกี** (  ; เกิดวันที่ 2 มิถุนายน ค.ศ. 1973) เป็นผู้อำนวยการสร้างภาพยนตร์ชาวอเมริกัน ปัจจุบันดำรงตำแหน่งประธานบริษัทมาร์เวลสตูดิโอส์ ซึ่งภาพยนตร์ที่อยู่ภายใต้การอำนวยการสร้างของเขาสามารถทำรายได้ทั่วโลกมากกว่า 1.3 หมื่นล้านเหรียญดอลลาร์สหรัฐ

## ผลงาน
### ภาพยนตร์

## อ้างอิง

## แหล่งข้อมูลอื่น
*

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:มาร์เวลสตูดิโอส์
วิทยาทางเดินปัสสาวะ

right|thumb|282x282px|<center></center>
**วิทยาทางเดินปัสสาวะ** หรือ **ศัลยศาสตร์ทางเดินปัสสาวะ** () เป็นสาขาหนึ่งของแพทยศาสตร์ว่าด้วยโรคทางอายุรกรรมและศัลยกรรมของระบบทางเดินปัสสาวะของเพศชายและหญิง และอวัยวะสืบพันธุ์เพศชาย อวัยวะภายใต้ขอบเขตของวิทยาทางเดินปัสสาวะได้แก่ ไต ต่อมหมวกไต ท่อไต กระเพาะปัสสาวะ ท่อปัสสาวะ และอวัยวะสืบพันธุ์เพศชาย (อัณฑะ, เอพิดิไดมิส, หลอดนำอสุจิ, ถุงน้ำอสุจิ, ต่อมลูกหมาก และองคชาต)

ทางเดินปัสสาวะและสืบพันธุ์มีความเชื่อมโยงกันใกล้ชิด และโรคของระบบนี้มักมีผลกระทบต่ออีกระบบ ฉะนั้นหลายภาวะที่มีการรักษาในวิทยาทางเดินปัสสาวะจึงมีอยู่ภายใต้ขอบเขตของโรคอวัยวะเพศและทางเดินปัสสาวะ วิทยาทางเดินปัสสาวะรวมการรักษาภาวะอายุรกรรม เช่น การติดเชื้อทางเดินปัสสาวะและโรคต่อมลูกหมากโต เข้ากับการรักษาภาวะทางศัลยกรรม เช่น มะเร็งกระเพาะปัสสาวะหรือต่อมลูกหมาก โรคนิ่วไต ความผิดปกติแต่กำเนิด การบาดเจ็บ และการกลั้นปัสสาวะไม่ได้แบบบีบ (stress incontinence)

เทคนิคทางวิทยาทางเดินปัสสาวะได้แก่ การผ่าตัดด้วยหุ่นยนต์และกล้องส่องช่องท้อง (laparoscopic) ที่รุกล้ำน้อย การผ่าตัดแบบใช้เลเซอร์ช่วย และการผ่าตัดที่ใช้กล้องนำอื่น ๆ นักวิทยาทางเดินปัสสาวะได้รับการฝึกทั้งเทคนิคการผ่าตัดแบบเปิดและรุกล้ำน้อย ใช้การชี้นำด้วยอัลตราซาวน์แบบเรียลไทม์ อุปกรณ์ส่องกล้องใยแก้วนำแสง และเลเซอร์หลายชนิดในการรักษาทั้งภาวะไม่ใช่มะเร็งและมะเร็งหลายชนิด วิทยาทางเดินปัสสาวะมีความสัมพันธ์ใกล้ชิดกับวิทยามะเร็ง วักกวิทยา นรีเวชวิทยา บุรุษเวชศาสตร์ กุมารศัลยศาสตร์ ศัลยศาสตร์ลำไส้ใหญ่และไส้ตรง วิทยาทางเดินอาหารและวิทยาต่อมไร้ท่อ


หมวดหมู่:ศัลยกรรมเฉพาะทาง
การ์โลส ซาลอม

**การ์โลส อันโตนีโอ ซาลอม ซูเลมา** (เกิดวันที่ 15 เมษายน ค.ศ. 1987) เป็นนักฟุตบอลอาชีพชาวปาเลสไตน์ แต่เกิดที่ประเทศอาร์เจนตินา เคยลงเล่นให้กับแบงค็อก ยูไนเต็ด ในไทยลีก

เขาเคยถูกวิพากย์วิจารณ์ในกรณีแผ่นดินไหวในเม็กซิโก ค.ศ. 2017 เนื่องจากซาลอมกล่าวว่าจะไม่ไปเล่นฟุตบอลที่ประเทศเม็กซิโกอีก แต่ภายหลังเขาก็ได้กล่าวขอโทษแล้ว

## สโมสรอาชีพ
ซาลอมย้ายมาร่วมทีมแบงค็อก ยูไนเต็ด ในตำแหน่งโควตาผู้เล่นเอเชีย เมื่อวันที่ 8 มกราคม ค.ศ. 2018 เขาลงเล่นนัดแรกให้กับสโมสรนัดที่แบงค็อกเปิดบ้านแพ้ต่อเอสซีจี เมืองทองฯ 2-3 ในฐานะตัวสำรอง เมื่อวันที่ 10 กุมภาพันธ์

## ทีมชาติ
แม้ว่าซาลอมจะเกิดและเติบโตที่อาร์เจนตินา แต่ก็ได้รับเชื้อสายปาเลสไตน์จากทวด ดังนั้นเขาจึงสามารถเลือกเล่นให้กับทีมชาติปาเลสไตน์ได้ โดยเขาถูกเรียกตัวติดทีมชาติครั้งแรกในปี ค.ศ. 2016 เขาทำประตูแรกในนัดกระชับมิตรที่เสมอทีมชาติทาจิกิสถาน 1-1 ในเดือนกันยายน ค.ศ. 2016

### ประตูในนามทีมชาติ
:*ประตูและผลของปาเลสไตน์จะขึ้นต้นก่อน*
 

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวปาเลสไตน์
หมวดหมู่:นักฟุตบอลทีมชาติปาเลสไตน์
หมวดหมู่:นักฟุตบอลชาวอาร์เจนตินา
หมวดหมู่:ชาวอาร์เจนตินาเชื้อสายปาเลสไตน์
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:บุคคลจากรัฐริโอเนโกร
อะตอมฮีเลียม

**อะตอมฮีเลียม** () คืออะตอมของธาตุเคมีฮีเลียม ซึ่งฮีเลียมนั้นประกอบด้วยอิเล็กตรอนสองตัวที่ถูกแรงแม่เหล็กไฟฟ้ายึดติดไว้กับหนึ่งนิวเคลียสที่ประกอบด้วยสองโปรตอน พร้อมทั้งมีหนึ่งหรือสองนิวตรอน (ขึ้นอยู่กับไอโซโทป) ที่ยึดติดกันด้วยแรงอย่างเข้ม 

ในวิชากลศาสตร์ควอนตัม เรามักจะศึกษาอะตอมของไฮโดรเจน ซึ่งเป็นอะตอมที่มีโครงสร้างอย่างง่ายที่สุด อีกอะตอมหนึ่งที่เราชอบใช้ในการศึกษา คืออะตอมของฮีเลียม ฮีเลียมเป็นธาตุที่ประกอบไปด้วยอิเล็กตรอนจำนวนสองตัวซึ่งดึงดูดอยู่กับนิวเคลียสด้วยแรงทางแม่เหล็กไฟฟ้า นิวเคลียสประกอบด้วยโปรตอนจำนวนสองตัวและนิวตรอนจำนวนหนึ่งหรือสองตัวตามไอโซโทป ซึ่งยึดเหนี่ยวกันอยู่ภายในด้วยแรงนิวเคลียร์อย่างเข้ม สมการฮาร์มิลโทเนียนของอะตอมฮีเลียม คือ

: H(\vec{r}_1,\, \vec{r}_2) = \sum_{i=1,2}\Bigg(-\frac{\hbar^2}{2\mu} \nabla^2_{r_i} -\frac{Ze^2}{4\pi\epsilon_0 r_i}\Bigg) - \frac{\hbar^2}{M} \nabla_{r_1} \cdot \nabla_{r_2} + \frac{e^2}{4\pi\epsilon_0 r_{12}} 

โดยที่ m คือมวลของอิเล็กตรอน (โดยแท้จริงแล้ว ต้องระบุเป็นมวลลดทอน แต่เนื่องจากมวลลดทอนมีค่าใกล้เคียงมวลของอิเล็กตรอน ดังนั้นเราจึงหาสามารถใช้มวลอิเล็กตรอนในการคำนวณได้)

สมการฮาร์มิลโทเนียนประกอบไปด้วย ฮาร์มิลโทเนียนของไฮโดรเจน 2 พจน์ ซึ่งมาจากอิเล็กตรอนตัวที่ 1 และตัวที่ 2 ของฮีเลียม และพจน์สุดท้ายคือพจน์ที่อธิบายแรงผลักคูลอมบ์ของอิเล็กตรอนทั้ง 2 ตัว จากพจน์ของแรงคูลอมบ์ระหว่างอิเล็กตรอน เมื่อเราใช้วิธีการรบกวน (perturbation) ในการประมาณค่าหาพลังงานของสถานะพื้นของระดับพลังงานที่เลื่อนไป ∆E จะได้ว่าพลังงานในสถานะพื้นของอะตอมฮีเลียมมีค่าประมาณ

E \sim-74.8 eV 

## อ้างอิง

หมวดหมู่:อะตอม
หมวดหมู่:แบบจำลองควอนตัม
หมวดหมู่:ฮีเลียม
พาลินโดรม

right|thumb
**พาลินโดรม** () คือคำ วลี จำนวนหรือลำดับที่สามารถอ่านจากหลังไปหน้าหรือหน้าไปหลังแล้วมีความหมายเหมือนกัน เช่น ยาย, นาน, กนก, นอน, รรรรรร (ระ รัน รอน) จำนวนเช่น 919 818 พาลินโดรมไม่ได้มีแค่แบบเป็นคำหรือวลีเท่านั้นแต่ยังมีแบบเป็นประโยคขนาดยาวเช่น A man, a plan, a canal, Panama!", "Was it a car or a cat I saw?" หรือ "No 'x' in Nixon" เป็นต้น

คำว่า *palindrome* ถูกทำให้เป็นที่รู้จักโดยเฮนรี พีชัมในปี 1638 มีรากศัพท์มาจากภาษากรีกคำว่า () ที่แปลว่า "อีกครั้ง" กับ () ที่แปลว่า "ทาง, ทิศทาง"

## พาลินโดรมยาว
คำพาลินโดรมที่ยาวที่สุดในพจนานุกรมภาษาอังกฤษ ฉบับออกซฟอร์ดคือคำว่า *tattarrattat* ซึ่งเป็นคำเลียนเสียงธรรมชาติของการเคาะประตูที่สร้างขึ้นโดยเจมส์ จอยซ์ในนวนิยายยูลิสซีส (1922)

ส่วนคำพาลินโดรมที่ยาวที่สุดในโลกที่ใช้อยู่ในปัจจุบันคือคำว่า *saippuakivikauppias* ในภาษาฟินแลนด์ที่แปลว่า คนขายสบู่หิน

## ดูเพิ่ม
* จำนวนพาลินโดรม

## อ้างอิง

พ
สตีร์ลิตซ์

**มักซ์ ออทโท ฟอน สตีร์ลิตซ์** () เป็นตัวเอกในชุดหนังสือยอดนิยมของสหภาพโซเวียตที่เขียนในคริสต์ทศวรรษที่ 1960 โดยนักประพันธ์ Yulian Semyonov และมินิซีรีสของสหภาพโซเวียต *[[เซมนัดซัตมกโนเวนีย์เวสนืย]]* ซึ่งนำแสดงโดย วยาเชสลาฟ ทิคโฮนอฟ เช่นเดียวกับในภาพยนตร์เรื่องยาวที่ผลิตในยุคโซเวียตและในหลายยุคต่อมายังมีนักแสดงคนอื่น ๆ มารับบทเป็นสตีร์ลิตซ์ในภาพยนตร์เรื่องอื่น ๆ อีกหลายเรื่อง สตีร์ลิตซ์ได้กลายเป็นรูปแบบของสายลับในวัฒนธรรมโซเวียตและยุคหลังโซเวียตคล้ายกับเจมส์ บอนด์ ในวัฒนธรรมตะวันตก

ในจักรวาลของ *เซมนัดซัตมกโนเวนีย์เวสนืย* สตีร์ลิตซ์ เป็นนามแฝงของพันเอก **มักซิม มักซีโมวิช อีซาเยฟ** (Макси́м Макси́мович Иса́ев) หรือ "ชื่อจริง" คือ **วเซโวลอด วลาดีมีโรวิช วลาดีมีรอฟ** (Все́волод Влади́мирович Владимиров)

สตีร์ลิตซ์ มีบทบาทสำคัญในไรช์ซิเชอร์ไฮท์เชาพ์ทัมท์ ในกรุงเบอร์ลินในช่วงสงครามโลกครั้งที่สอง เขาแทรกซึมหน่วยAusland-SD (ข่าวกรองต่างประเทศ) ซึ่งนำโดยวัลเทอร์ เชลเลินแบร์ก  สตีร์ลิตซ์พยายามรวบรวมข่าวกรองเกี่ยวกับแผนการสงครามของเยอรมันอย่างลับ ๆ และติดต่อกับมอสโก เขาได้รับคำแนะนำจากมอสโกว่าจะดำเนินการอย่างไรบ้างในการเดินทางไปยังประเทศสวิสเซอร์แลนด์เพื่อทำภารกิจลับ เกี่ยวกับการสืบโครงการวิจัยอาวุธนิวเคลียร์ "Vengeance Weapon" ซื่งจะนำมาสู่ความสูญเสียอย่างมหาศาล และ ขัดขวางการเจรจาสันติภาพระหว่างนาซีเยอรมนี สหราชอาณาจักร และ สหรัฐอเมริกา
## นวนิยายที่สตีร์ลิตซ์ปรากฏตัว

## ดูเพื่ม
* Hans Kloss (fictional character)

## อ้างอิง

หมวดหมู่:ภาพยนตร์ในสหภาพโซเวียต
หมวดหมู่:วัฒนธรรมรัสเซีย
หมวดหมู่:ตัวละครชาวรัสเซีย
หมวดหมู่:ตัวละครชาวโซเวียต
หมวดหมู่:ตัวละครที่เป็นเจ้าหน้าที่เคจีบี
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นสายลับชาวรัสเซีย
เสาแสง

[thumb|เสาแสงในเวลากลางคืน [อ่าวเคมบริดจ์ นูนาวุต แคนาดา]]
**เสาแสง** () เป็นชื่อเรียกปรากฏการณ์ทางแสงซึ่งเกิดขึ้นในชั้นบรรยากาศที่มีรูปแบบเป็นเส้นตรงแนวตั้งซึ่งอาจจะแผ่ขึ้นไปข้างบนหรือแผ่ลงมาข้างล่างของแหล่งกำเนิดแสงก็ได้ ปรากฏการณ์นี้เกิดจากการสะท้อนของแสงจากผลึกน้ำแข็งเล็กๆในชั้นบรรยากาศหรือก้อนเมฆ แหล่งกำเนิดแสงของปรากฏการณ์นี้มาจากดวงอาทิตย์ (โดยปกติจะเกิดเมื่ออยู่ใกล้หรือต่ำกว่าขอบฟ้า) ซึ่งหากเกิดจากดวงอาทิตย์จะเรียกปรากฏการนี้ว่า**เสาแสงอาทิตย์** (sun pillar หรือ solar pillar) นอกจากดวงอาทิตย์แล้วยังสามารถเกิดจากดวงจันทร์หรือเสาไฟข้างถนนก็ได

## การก่อรูป
thumb|ภาพแสดงการเกิดเสาแสง

เสาแสงเป็นปรากฏการณ์ที่เกิดจากปฏิสัมพันธ์ของแสงกับผลึกน้ำแข็งซึ่งเป็นปรากฏการณ์ในกลุ่มทรงกลด ผลึกน้ำแข็งที่ทำให้เกิดเสาแสงนั้นส่วนมากมีลักษณะแบนและเป็นรูป 6 เหลี่ยม ซึ่งมีแนวโน้มที่จะลอยตัวเรียงกันเป็นแนวดิ่งเมื่อมันตกมาตามอากาศ พื้นผิวของมันเมื่อรวมกันก็จะทำหน้าที่คล้ายกระจกขนาดใหญ่ซึ่งสะท้อนแสงจากแหล่งกำเนิดให้แผ่ขึ้นไปข้างบนหรือแผ่ลงมาข้างล่าง

## รูปภาพ

ไฟล์:Light Pillars and Diamond Dust in London Ontario Canada.jpg|เสาแสงในแคนาดา
ไฟล์:Highexposure01.jpg|เสาแสงสีอ่อนในนอร์ท เบย์ ออนแทรีโอ แคนาดา
ไฟล์:FairbanksUAFLightPillars.jpg|เสาแสงที่เกิดจากเสาไฟเหนือมหาวิทยาลัยอลาสกาแฟร์แบงค์
ไฟล์:Sunset in Saguaro National Park.JPG|เสาแสงจากพระอาทิตย์ตกใน แอริโซนา
ไฟล์:Sun pillar and kitesurfers.jpg|เสาแสงอาทิตย์ใน ซานฟรานซิสโก รัฐแคลิฟอร์เนีย
ไฟล์:Light pillars over Laramie Wyoming in winter night.jpg|เสาแสงช่วงคืนฤดูหนาวในไวโอมิง
ไฟล์:Light Pillars Stockholm, Sweden 20160106.JPG|เสาแสงระหว่างช่วงคืนฤดูหนาวมกราคมปี 2016 ในสต็อกโฮล์ม ประเทศสวีเดน
ไฟล์:Antarctic-light 112 hg.jpg|เสาแสงอาทิตย์ขนาดเล็กที่เห็นในแอนตาร์กติก
ไฟล์:SunPillarOhioJan15.jpg|เสาแสงอาทิตย์ที่เห็นในโอไฮโอในเดือนมกราคม 2015
ไฟล์:Diamond Dust Light Pillars, Rochester, NY 1993.png|เสาแสงในช่วงเช้าของวันที่ 27 ธันวาคม 1993 ที่รอเชสเตอร์ (รัฐนิวยอร์ก) 


## ดูเพิ่ม

* Pillars. Atmospheric Optics. Explanations (10 pages) and many images.
* Light Pillars: An Introduction to Sun Pillars and Related Phenomena. The Weather Doctor's Weather Eyes.  Another nice explanation, all on one page
* Fabulous frozen frames – Sydney Morning Herald. November 1, 2006
* A Sun Pillar Over North Carolina.  NASA Astronomy Picture of the Day, 15 December 2008

หมวดหมู่:ปรากฏการณ์ทางแสงในบรรยากาศ
หมวดหมู่:แสง
หมวดหมู่:แหล่งกำเนิดแสง
ตัวดำเนินการโมเมนตัมเชิงมุม

**โมเมนตัมเชิงมุมของออร์บิทัล** ()

ในทางกลศาสตร์แบบดั้งเดิม โมเมนตัมเชิงมุมของอนุภาค คือ 

:\mathbf{L} = \mathbf{r} \times \mathbf{p}

โดยที่ **p** คือ ตัวดำเนินการโมเมนตัมเชิงเส้น และ **r** คือ ตัวดำเนินการตำแหน่งของอนุภาค และ **L** คือ ตัวดำเนินการโมเมนตัมเชิงมุมของออร์บิทัล

ในกรณีที่อนุภาคไม่มีประจุไฟฟ้าและสปิน สามารถเขียนให้ตัวดำเนินการโมเมนตัมเชิงมุมของออร์บิทัลอยู่ในรูปของ r ได้ ดังนี้

:\mathbf{L} = -i\hbar(\mathbf{r} \times \nabla)

## สมบัติการเปลี่ยนกลุ่ม

ตัวดำเนินการโมเมนตัมเชิงมุมของออร์บิทัล คือ ตัวดำเนินการเวกเตอร์ ซึ่งเราสามาราถเขียนให้อยู่ในรูปขององค์ประกอบของเวกเตอร์ได้ \mathbf{L} = \left(L_x, L_y, L_z\right) โดยมีสมบัติการเปลี่ยนกลุ่มของโมเมนตัมเชิงมุมดังนี้ 

:\left[L_x, L_y\right] = i\hbar L_z, \;\; \left[L_y, L_z\right] = i\hbar L_x, \;\; \left[L_z, L_x\right] = i\hbar L_y, (วิธีเรียงสับเปลี่ยนแบบวงกลม)

โดย [&nbsp;,&nbsp;] คือ สัญลักษณ์การเปลี่ยนกลุ่ม

: [X, Y] \equiv XY - YX.

รูปทั่วไป คือ

:\left[L_l, L_m\right] = i \hbar \sum_{n=1}^{3} \varepsilon_{lmn} L_n,

หมวดหมู่:สมมาตรการหมุน
หมวดหมู่:กลศาสตร์ควอนตัม
โทรี เคลลี

**วิกตอเรีย ลอเรน เคลลี** (; เกิด 14 ธันวาคม ค.ศ. 1992) เป็นนักร้อง นักแต่งเพลง และโปรดิวเซอร์เพลงชาวอเมริกัน เริ่มเป็นที่รู้จักเมื่อเข้าแข่งขันในรายการ *[[อเมริกันไอดอล]]* ฤดูกาลที่ 9 (2010) หลังจากตกรอบเคลลีได้เริ่มทำเพลงของตัวเอง ในปี ค.ศ. 2012 เธอได้เปิดตัวอีพีชื่อ *[[แฮนด์เมดซองส์]]* อัลบั้มขึ้นสูงสุดอันดับที่เก้าบนชาร์ตเพลงฮีตซีกเกอร์ของสหรัฐ ด้วยยอดขายมากกว่า 14,000 ชุด โดยก่อนหน้านี้เคลลีเคยอัปโหลดเพลงที่เธอนำมาร้องใหม่เองลงยูทูบขณะอายุได้ 14 ปีก่อนที่จะเข้าร่วมรายการ *อเมริกันไอดอล* โดยวิดีโอของเธอบนยูทูบ เป็นที่สนใจของสกูเตอร์ เบราน์ผู้จัดการศิลปินของค่ายแคปิตอลเรเคิดส์ จนเธอได้เซ็นสัญญาในเดือนกันยายน ค.ศ. 2013 และออกอีพีชุดที่สอง *[[ฟอร์เวิร์ด]]* ในเดือนตุลาคม ปีเดียวกัน อัลบั้มขึ้นสูงสุดอันที่ 16 ในชาร์ต''บิลบอร์ด'' 200 และอันดับที่ 26 ในนิวซีแลนด์

ในปี ค.ศ. 2015 เคลลีออกสตูดิโออัลบั้มแรกในชื่อ *[[อันเบรเกเบิลสไมล์]]* โดยอัลบั้มได้รับเสียงชื่นชมเป็นอย่างดี และขึ้นสูงสุดอันดับที่ 2 บน*บิลบอร์ด* 200 และติดอันดับที่ 3 ในแคนาดา รวมถึงเข้าชาร์ตอัลบั้มแห่งสหราชอาณาจักรในอันดับที่ 36 ซิงเกิลนำของอัลบั้ม "โนบอดีเลิฟ" จำหน่ายในเดือนกุมภาพันธ์ ค.ศ. 2015 กลายเป็นเพลงแรกของเธอที่ติดชาร์ต''บิลบอร์ด''ฮอต 100ได้สำเร็จ เคลลีได้เข้าชิงรางวัลแกรมมีสาขาศิลปินหน้าใหม่ยอดเยี่ยมปี ค.ศ. 2016 แต่พ่ายให้แก่เมแกน เทรนเนอร์ นอกจากนี้ เธอยังพากย์เสียงให้ตัวละคร มีนา ช้างสาวขี้อายในภาพยนตร์แอนิเมชันเรื่อง *[[ร้องจริง เสียงจริง]]* (2016)

## อ้างอิง

## แหล่งข้อมูลอื่น

* เว็บไซต์อย่างเป็นทางการ 
* 

หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
หมวดหมู่:โปรดิวเซอร์เพลงชาวอเมริกัน
อีออส

**เทพธิดาอีออส** เป็นชื่อในตำนานเทพปกรณัมโรมัน ผู้เป็นซึ่งเทพีแห่งรุ่งอรุณอันเก่าแก่ของตำนานปกรณัมกรีก หรือเรียกว่า “ออโรร่า” คำว่าออโรร่าในภาษาละตินมีความหมายว่า รุ่งอรุณ ซึ่งเทพธิดาอีออส หรือ เทพีออโรร่าจะมาปรากฏตัวใหม่ทุก ๆวันในยามเช้า มักเป็นช่วงเวลารุ่งสาง โบยบินข้ามท้องฟ้าเพื่อเป็นการประกาศการมาของยามเช้า เธอเป็นเทพีที่ใกล้ชิดกับเทพอพอลโลมากที่สุด หน้าที่ที่เธอทำเป็นประจำนั่นคือ เปิดประตูให้ราชรถทองคำของอพอลโลในยามเช้าและไขแสงเงินแสงทองเพื่อเป็นสัญญาณเบิกทาง ตามตำนานว่ากันว่าแสงสีชมพูที่เกิดขึ้นบนท้องฟ้าเมื่อฟ้าเริ่มสางนั้นคือนิ้วของอีออส และแสงสีทองในยามเช้าคือเส้นผมของอีออสนั่นเอง

ครอบครัวของเทพีอีออส เทพีอีออสนั้นเป็นลูกของเทพีไธอาและเทพไฮพีเรียน ซึ่งเป็นเทพไททันรุ่นดึกดำบรรพ์ เทพีอีออสมีพี่น้องอยู่สองคน คนแรกชื่อเฮลิออส เป็นเทพแห่งสุริยันหรือดวงอาทิตย์และคนที่สองชื่อเซเลเน่เป็นเทพธิดาจันทรา ทั้งสามพี่น้องจะมีเทียมรถม้าเป็นยานพาหนะในการเดินทาไปยังที่ต่าง ๆ  และเทพีอีออสก็ยังมีพระสวามีอยู่หลายองค์เช่นกันไม่ว่าจะเป็นไทโธนอสเจ้าชายแห่งกรุงทอย โอรสของท้าวเลือมมิดอนแห่งกรุงทอย และเซฟฟลัสโอรสของเจ้าผู้ครองแคว้นเธสสะลี  ลูกของเทพีอีออส 4 องค์ จะไปประจำอยู่ ณ ทิศสี่ทิศ ได้แก่ ทิศเหนือ ทิศใต้ ทิศตะวันออกและทิศตะวันตก

## อ้างอิง
* Grimal, Pierre, ''The Dictionary of Classical Mythology'', Wiley-Blackwell, 1996, . "Eos" p. 146
* Kerenyi, Karl. *The Gods of the Greeks*. Thames and Hudson, 1951.
* Smith, William; *[[Dictionary of Greek and Roman Biography and Mythology]]*, London (1873). "Eos" 

หมวดหมู่:เทพไททัน
คลองเรือก

thumb|250px|แผนที่เมือลพบุรีราวศตวรรษที่ 17 แสดงให้เห็นโครงสร้างเมืองเก่าที่มีลักษณะเป็นรูปคล้ายวงรี คลองเรือกจะอยู่บริเวณขวามือ
[thumb|250px|ภาพวาด[วัดสันเปาโล]]
**คลองเรือก**, **คลองท่อ** หรือ **คลองบางปี่** เป็นแนวคลองโบราณสายหนึ่งในย่านเขตตำบลทะเลชุบศร เทศบาลเมืองลพบุรี จังหวัดลพบุรี เดิมคลองมีขนาดกว้างขวาง เป็นเส้นทางคมนาคมที่สำคัญเพราะเชื่อมกับแม่น้ำลพบุรี แต่ปัจจุบันไม่สามารถใช้สำหรับสัญจรได้อีกต่อไป เพราะคลองแคบลง เนื่องจากการถมคลองเพื่อสร้างสนามม้าบริเวณข้างค่ายสมเด็จพระนารายณ์มหาราช

## ประวัติ
คลองเรือกเป็นส่วนหนึ่งของคูเมืองและกำแพงเมืองชั้นในของเมืองลพบุรี ถือเป็นคลองสายสำคัญของเมืองลพบุรีเพราะเดิมเป็นที่ตั้งของตลาด มีด่านเก็บภาษีเรือสินค้าซึ่งมีลักษณะเป็นสะพานข้ามคลองสามแห่ง ปัจจุบันเหลือร่องรอยอยู่บริเวณชุมชนราชมนูฝั่งตะวันออกของโรงเรียนพิบูลวิทยาลัยตรงข้ามกับค่ายสมเด็จพระนารายณ์มหาราช 

ในรัชสมัยสมเด็จพระนารายณ์มหาราชได้มีการสร้างป้อมปราการตามแนวคลองเรือกโดยเดอ ลา มาร์ วิศวกรฝรั่งเศส ได้แก่ ป้อมชัยชนะสงคราม และป้อมท่าโพธิ์ นอกจากนี้ยังมีการสร้างป้อมเล็กปลายแหลม ใช้หินเรียงเป็นชั้น ๆ จำนวนสามป้อม แห่งหนึ่งคือป้อมหินริมคลองเรือก หลังวัดพระยาออกในโรงเรียนพิบูลวิทยาลัย และอีกป้อมหนึ่งที่ยังเหลือร่องรอยคือป้อมทางทิศใต้ของประตูชัย และโปรดให้ขุดดินจากคูเมืองขึ้นมาถมเป็นกำแพงในลักษณะคูเมืองอยู่ด้านนอก กำแพงเมืองอยู่ชั้นใน โดยทางทิศตะวันออกได้ถมกำแพงเมืองไว้สามชั้น ขณะที่ทำแพงเมืองทางทิศเหนือและทิศใต้มีเพียงกำแพงชั้นเดียว นอกจากนี้คลองเรือกยังได้รับการวางระบบชลประทานอย่างดี ดังจะเห็นได้จากคูเมืองนี้มีการสร้างประตูช่องกุดและประตูท่อ ซึ่งเป็นประตูน้ำ ทำหน้าที่กั้นน้ำและระบายน้ำระหว่างแม่น้ำลพบุรีกับคลองเรือก เพื่อมิให้ระดับน้ำในคลองต่ำหรือสูงเกินไปจนสร้างความเดือดร้อนแก่ราษฎร โดยเฉพาะในช่วงฤดูน้ำหลาก

ในอดีตหากพ้นแนวคลองเรือกไปก็จะเป็นพื้นที่เรือกสวนไร่นา ต่อมายุคหลังประชาชนได้เข้ามาเพาะปลูกสวนละมุดริมคลองเรือกเพราะให้ผลดก และปลูกลามไปถึงข้างพระนารายณ์ราชนิเวศน์ แต่พอมาถึงยุคจอมพลแปลก พิบูลสงคราม ได้มีการเวนคืนที่ดินเพื่อสร้างค่ายทหาร พื้นที่เรือกสวนจึงหายไป คลองที่เคยกว้างก็ถูกถมเพื่อสร้างสนามม้าบริเวณข้างค่ายสมเด็จพระนารายณ์มหาราช ชาวบ้านจึงเลิกใช้คลองเรือกสำหรับสัญจรในช่วงห้าทศวรรษที่ผ่านมา

กรมศิลปากรขึ้นทะเบียนให้คลองเรือกเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479

## ลักษณะ
คลองเรือกมีจุดเริ่มต้นที่ประตูน้ำช่องกุดใกล้ป้อมชัยชนะสงครามไหลเลาะออกไปทางทิศเหนือระหว่างโรงเรียนพิบูลวิทยาลัยกับค่ายสมเด็จพระนารายณ์มหาราช ออกทางด้านข้างวัดตองปุ แล้วไหลไปทางตะวันตกผ่านหน้าวัดป่าธรรมโสภณ ทะลุออกไปยังแม่น้ำลพบุรีบริเวณป้อมท่าโพธิ์และวัดมณีชลขัณฑ์ คลองนี้มีชื่ออื่น ๆ คือ หากไหลผ่านบริเวณป้อมชัยชนะสงครามจะเรียกว่า "คลองท่อ" และบริเวณที่ไหลไปบรรจบกับแม่น้ำลพบุรีจะเรียกว่า "คลองบางปี่" โดยทั่วไปเรียก "คลองเรือก"

แนวคลองเรือกเป็นที่ตั้งของสถานที่สำคัญหรือโบราณสถานต่าง ๆ ได้แก่ ป้อมชัยชนะสงคราม, ประตูช่องกุด, วัดสันเปาโล. วิทยาลัยเทคนิคลพบุรี, โรงเรียนพิบูลวิทยาลัย, ค่ายสมเด็จพระนารายณ์มหาราช, วัดตองปุ, วัดป่าธรรมโสภณ, ประตูท่อ, ป้อมท่าโพธิ์ และวัดมณีชลขัณฑ์ ตามลำดับ

## อ้างอิง

หมวดหมู่:คลองในจังหวัดลพบุรี
หมวดหมู่:อำเภอเมืองลพบุรี
อินเตอร์สเตต 30

**อินเตอร์สเตต 30** () เป็นทางหลวงอินเตอร์สเตตในรัฐทางตอนใต้ของสหรัฐอเมริกา ไดแก่ รัฐเท็กซัส และรัฐอาร์คันซอ ระยะทาง  มีเส้นทางจากอินเตอร์สเตต 20 ทางตะวันตกของฟอร์ตเวิร์ท ผ่านแดลลัส รัฐเท็กซัส แล้วไปทางตะวันออกเฉียงเหนือเข้าสู่รัฐอาร์คันซอ ผ่านเท็กซาร์คานา สิ้นสุดบนอินเตอร์สเตต 40 ในนอร์ทลิตเทิลร็อก ทางหลวงสายนี้ขนานไปกับทางหลวงสหรัฐหมายเลข 67 ยกเว้นช่วงทางตะวันตกของดาวน์ทาวน์แดลลัส (ซึ่งเคยเป็นส่วนหนึ่งของอินเตอร์สเตต 20) อินเตอร์สเตต 30 มีทางแยกต่างระดับกับอินเตอร์สเตตแนวเหนือ–ใต้เพียง 2 สายเท่านั้น ได้แก่ อินเตอร์สเตต 35 (ทั้งสาย 35 ดับเบิลยู และสาย 35 อี), และอินเตอร์สเตต 45 ซึ่งทั้งสองสายดังกล่าวก็ตัดกับอินเตอร์สเตต 20 และอินเตอร์สเตต 40 ด้วย อินเตอร์สเตต 30 รู้จักในนาม **ทอมแลนดรีย์ฟรีเวย์** (Tom Landry Freeway) ในช่วงระหว่างอินเตอร์สเตต 35 ดับเบิลยู กับอินเตอร์สเตต 35 อี ภายในเขตมหานครแดลลัส–ฟอร์ตเวิร์ท

## ภาพ

ไฟล์:I30 fort worth texas.jpg|ทอมแลนดรีย์ฟรีเวย์ในฟอร์ตเวิร์ท รัฐเท็กซัส
ไฟล์:View of Interstate 30 from Reunion Tower August 2015 08.jpg|อินเตอร์สเตต 30 ถ่ายจากตึกรียูเนียน (Reunion Tower) ในแดลลัส
ไฟล์:Northern terminus of Interstate 30, Little Rock, AR.jpg|ปลายทิศตะวันออกของอินเตอร์สเตต 30 อยู่บนอินเตอร์สเตต 40 ในนอร์ทลิตเทิลร็อก รัฐอาร์คันซอ


## อ้างอิง

*

## แหล่งข้อมูลอื่น

*Interstate Guide: I-30 
*I-30, downtown Fort Worth and west of downtown&nbsp;– from dfwfreeways.info
*I-30, former DFW Turnpike segment&nbsp;– from dfwfreeways.info
*I-30, downtown Dallas and east of downtown&nbsp;– from dfwfreeways.info

30
หมวดหมู่:ถนนในรัฐเท็กซัส
หมวดหมู่:ถนนในรัฐอาร์คันซอ
การประชุมสุดยอดระหว่างเกาหลี พ.ศ. 2561

[250px|thumb|right|[คิม จ็อง-อึน ผู้นำเกาหลีเหนือ และมุน แจ-อิน ผู้นำเกาหลีใต้ จับมือกัน]]
thumb|สัญลักษณ์ของการประชุมสุดยอดในครั้งนี้

**การประชุมสุดยอดระหว่างเกาหลี พ.ศ. 2561** เกิดเมื่อวันที่ 27 เมษายน 2561 ณ ฝั่งเกาหลีใต้ของพื้นที่ความมั่นคงร่วม ระหว่างประธานาธิบดีมุน แจ-อินแห่งเกาหลีใต้ และคิม จ็อง-อึนผู้นำสูงสุดแห่งเกาหลีเหนือ เป็นการประชุมสุดยอดระหว่างเกาหลีครั้งที่สามและครั้งแรกในรอบสิบเอ็ดปี นอกจากนี้ ยังเป็นครั้งแรกนับแต่สิ้นสุดสงครามเกาหลีในปี 2496 ที่ผู้นำเกาหลีเหนือเข้าสู่ดินแดนเกาหลีใต้ การประชุมสุดยอดนี้วางแผนมุ่งสนใจโครงการอาวุธนิวเคลียร์เกาหลีเหนือและการปลดอาวุธนิวเคลียร์บนคาบสมุทรเกาหลี

## ดูเพิ่ม
* วิกฤตการณ์เกาหลีเหนือ พ.ศ. 2560–2561
* ปฏิญญาพันมุนจอม

## อ้างอิง

หมวดหมู่:ความสัมพันธ์เกาหลีใต้–เกาหลีเหนือ
หมวดหมู่:ความสัมพันธ์ระหว่างประเทศใน พ.ศ. 2561
หมวดหมู่:การรวมชาติเกาหลี
หมวดหมู่:ผลที่ตามมาหลังสงครามเกาหลี